Public procurement notice: Prior Information Notice Without Call For Competition
Published: 2025-09-11
Buyer: Valtion talous- ja henkilöstöhallinnon palvelukeskus
Country: FI
Region: FI1B1
Contract type: Services
CPV classification: 48451000 | 72000000 | 72260000: Software-related services
Submission deadline: 2025-10-08

Technical requirements: Valtion talous- ja henkilöstöhallinnon palvelukeskus (Palkeet) julkaisee ennakkoilmoituksen Precisely Automate (Winshuttle) -lisenssien ylläpito-, tuki- ja asiantuntijapalveluiden hankinnasta sekä Precisely Automate -lisälisenssien hankinta. Palkeet pyytää markkinavuoropuhelusta kiinnostuneita tarjoajia ilmoittamaan kiinnostuksensa ja ilmoittautumaan markkinavuoropuheluun vastaamalla tähän tietopyyntöön. 

Tämä ilmoitus ei ole tarjouspyyntö, eikä sen julkaisemisella aloiteta tarjouskilpailua, vaan kyseessä on markkinakartoitukseen liittyvä tietopyyntö. Tämä ei velvoita Palkeita toteuttamaan varsinaista hankintaa ja mitkään annetut tiedot eivät ole sitovia. Hankinnan kohdetta tarkennetaan markkinavuoropuhelun edetessä ja hankinnan kohde voi muuttua sen aikana sisällöltään.
Tietopyyntöön vastaamatta jättäminen ei estä mahdolliseen tarjouskilpailuun osallistumista, eikä tietopyyntöön vastaaminen vaikuta tarjoajan asemaan varsinaisessa tarjouskilpailussa. 

MARKKINAVUOROPUHELUN KOHDE
Käynnistyvällä markkinavuoropuhelulla Palkeet haluaa tutustua markkinoilla oleviin tarjoajiin, jotka voivat tarjota olemassa oleville  Precisely Automate (Winshuttle) -lisensseille ylläpito-, tuki- ja asiantuntijapalveluita sekä mahdollisia lisälisenssejä. 

Palkeet hyödyntää Winshuttle Evolve -ratkaisua palvelutuotannossaan mm. kirjanpidon ja henkilöstöhallinnon prosesseissa. Winshuttle-lisenssejä käytetään pääsääntöisesti Palkeiden Kieku-järjestelmän talous- ja henkilöstötietojen massa-ajoihin (SAP HCM, SAP Finance). Palkeilla on näitä tarkoituksia varten käytössä perpetual-lisensseinä: 60 kpl Studio Runner -lisenssejä ja 10 kpl Studio Developer -lisenssejä.

Tuki- ja ylläpitopalvelut tarkoittavat Precisely Automate (Winshuttle) -lisenssien ylläpitoa ja versiohallintaa (esim. aktivoinnit, muutokset ja päivitykset), virheiden korjausta ja neuvonta- ja tukipalvelua. Lisäksi tulee olla mahdollisuus tilata erikseen jatkokehitystä ja muita asiantuntijapalveluita. 


TIETOPYYNTÖKYSYMYKSET JA ILMOITTAUTUMISOHJE
Pyydämme tarjoajia esittämään vastaukset alla oleviin tietopyyntökysymyksiin. Annetut vastaukset tai vastaamatta jättäminen eivät ole esteenä mahdolliselle osallistumiselle tarjouspyynnön luonnosaineiston kommentointiin myöhemmin. Kaikki toimittamanne vastaukset ja niihin liittämänne kuvaukset käsitellään luottamuksellisena eivätkä ne ole julkisia asiakirjoja.

Tietopyyntökysymykset
1. Markkinavuoropuheluun ilmoittautuvan yrityksen nimi, yhteyshenkilön nimi ja sähköpostiosoite.

2. Millaisia referenssejä tarjoajalla on Precisely Automate (Winshuttle) -lisenssien ylläpidosta, siihen liittyvästä tuesta ja asiantuntijapalveluista? Mitkä ovat uusien Precisely Automate (Winshuttle) -lisenssien eri ympäristöjen (on-premise/cloud) tai käyttökohteiden lisenssityypit ja hinnoittelumallit?

3. Mitkä ovat nykyisten perpetual Precisely Automate (Winshuttle) -lisenssien ylläpitopalvelun eri ympäristöjen (on-premise/cloud) tai käyttökohteiden lisenssityypit ja hinnoittelumallit? Onko malli sama mahdollisten uusien lisälisenssien osalta?

4. Millä eri kielillä voitte tarjota ylläpito-, tuki- ja asiantuntijapalvelua? Muuttuisiko tarjoamisenne tilanne, jos kaiken tukipalvelun voi tuottaa englanniksi?

5. Missä eri tyyppisissä ympäristöissä (Evolve, Studio Manager, Desktop) olette toimittaneet Precisely Automate (Winshuttle) -lisenssien tukipalvelua?

6. Mitkä lisenssiehdot ovat käytössä Precisely Automate (Winshuttle) -lisenssien ylläpidossa ja entä uusissa lisensseissä? Toimitattehan vastauksenne liitteenä lisenssiehdot.

7. Ovatko Precisely Automate (Winshuttle) -lisenssien nykyiset nimet (Studio Developer ja Studio Runner) edelleen käytössä ja jos eivät, minkä nimisiä ovat niitä vastaavat ja niiden kanssa yhteensopivat lisenssit ovat? Onko lisenssinimissä eroa, jos lisenssiä käytetään on-premise-ratkaisussa vs. cloud-ratkaisussa?

8. Voiko Precisely Automate (Winshuttle) -lisenssejä jättää lepäämään niin, että niitä ei käytetä tiettynä vuonna, eikä niistä tällöin makseta ylläpitomaksuakaan, mutta lisenssi otetaan käyttöön taas myöhemmin? 

9. Voiko Precisely Automate (Winshuttle) -lisenssejä siirtää käyttäjältä toiselle ja/tai Palkeiden asiakasorganisaatiolta toiselle kesken ylläpitokauden ja/tai ylläpitokauden vaihtuessa?

10. Liittyykö Precisely Automate (Winshuttle) -lisensseihin tai niiden ehtoihin jotakin muuta erityistä, josta Palkeiden olisi hyvä olla tietoinen?


Pyydämme ilmoittautumaan markkinavuoropuhelusta kiinnostuneeksi toimittajaksi ja lähettämään vastaukset tietopyynnössä esitettyihin kysymyksiin viimeistään 18.9.2025 kello 15.00 sähköpostitse osoitteeseen kilpailutus@hansel.fi, sähköposti pyydetään otsikoimaan ”Palkeet Precisely Automate (Winshuttle) -lisenssit, markkinavuoropuhelu”.

Tavoitteena on, että yhteystietonsa ilmoittaneiden, kilpailutuksesta kiinnostuneiden alan toimijoiden kanssa käydään markkinavuoropuhelua, johon voi sisältyä kysymyksiin vastaamista ja tarjouspyyntöluonnosten kommentointia syys-lokakuussa 2025. Ilmoittautuneille ei makseta korvausta markkinavuoropuheluun osallistumisesta. Vuoropuhelut käydään suomen kielellä.

Valtion talous- ja henkilöstöhallinnon palvelukeskus (Palkeet) on valtiovarainministeriön hallinnonalalla toimiva konsernipalvelujen tuottaja. Tuotamme talous- ja henkilöstöpalveluja valtionhallinnon virastoille, laitoksille, rahastoille sekä valtion osakeyhtiö asiakkaille n. 80 000 yksittäiselle palkansaajalle noin 650 ammattilaisen voimin.